Diari Oficial de la Generalitat Valenciana


Sumari del DOGV 1172, del 30-10-1989 (1989/815507)

ORDRE de 21 de setembre de 1989, de la Conselleria de Cultura, Educació i Ciència, per la qual es crea una Extensió de Batxillerat a València-Barri del Carme.
--------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/09/21/(8)/dof/vci/html**

### Dades del document

Número de DOGV
:   1172

Data del DOGV
:   30-10-1989

Secció del DOGV
:   DISPOSICIONS GENERALS

Número del document
:   1989/815507


Data del document
:   21-09-1989

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 21 de setembre de 1989, de la Conselleria de Cultura, Educació i Ciència, per la qual es crea una Extensió de Batxillerat en Valencia-barri del Carme.  
Atesa la proposta feta per la Direcció Territorial de Cultura i Educació de València, per a la creació d'una extensió de Batxillerat depenent de l'institut de Batxillerat Campanar de la ciutat de València, que tindrà el domicili provisional al col·legi públic José Maria Haro, situat al carrer de la Beneficència, núm. 20 del Barri del Carme d'aquesta capital.  
Tenint en compte que l'extensió de Batxillerat que amb aquesta ordre s'autoritza resoldrà el notable increment de la demanda de llocs escolars per a rebre els ensenyaments de Batxillerat en la zona esmentada.  
Atès que, d'altra banda, el Decret 177/1985, d'11 de novembre (DOGV núm. 318, de 18 de desembre), desplegat per l'Ordre de 25 de juliol de 1986 (DOGV núm. 417, de 18 d'agost) preveu la figura de les extensions de Batxillerat com establiments docents que permeten estendre aquest tipus d'ensenyaments com a una solució àgil i realista d'acord amb la programació de necessitats i la planificació establertes.  
En virtut d'això, i fent ús de les competències que em confereix l'article 35 de la Llei 5/1983, de 30 de desembre, del Govern Valencià.  
DISPOSE:  
Article primer  
Es crea al Barri del Carme de la ciutat de València una extensió de Batxillerat amb capacitat per a 480 llocs escolars depenent de l'institut de Batxillerat Campanar de València a tots els efectes administratius i acadèmics.  
Article segon  
Aquesta extensió de Batxillerat s'atendrà, pel que fa al règim i funcionament, a allà que disposa l'esmentat Decret 117/1985, d'11 de novembre, i l'Ordre de 25 de juliol de 1986, que el desplega i completa.  
Article tercer  
Per la Direcció General de Règim Econòmic i de Personal es fixarà la corresponent dotació de personal docent, administratiu, subaltern i de neteja, i també de mobiliari i equipament didàctic necessaris. Amb aquesta finalitat la Direcció Territorial de Cultura i Educació de València haurà de formular l?oportuna proposta raonada.  
Article quart  
Correspondrà a la Direcció General de Centres i Promoció Educativa determinar i gestionar els crèdits necessaris per a posar en funcionament i mantenir l?extensió de Batxillerat que es crea amb aquesta Ordre.  
DISPOSICIO TRANSITORIA  
L'extensió de Batxillerat que es crea mitjançant aquesta disposició, farà les seues activitats, amb caràcter provisional, en l?edifici destinat al col·legi públic José María Haro, domiciliat al carrer Beneficència, núm. 20, a l?efecte del curs acadèmic 1989/90.  
DISPOSICIO FINAL  
Aquesta Ordre entrarà en vigor el mateix dia que es publique al Diari Oficial de la Generalitat Valenciana.  
València, 21 de setembre de 1989.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI